Jane, meddig kell még bujkálnunk?
Nagyon hideg van.
Amíg nem teljesítjük a küldetést.
De nem lehetne valami meleg helyen folytatni?
A karibu csak északon él meg.
Hallok valamit.
Egyébként is, hol bujkálsz?
Na!
Nagyon nem vicces, Szürkeszakáll!
Eleve, lesben állunk, nem?
Maradjatok már csendben!
Miért te viseled a menő álcaruhát?
Mert én csináltam.
Legközelebb te jössz.
Mindenki rejtőzzön el, hogy kideríthessük,
miért vándorol folyamatosan a karibu, és nem marad egy helyen hosszabb ideig!
Gondolom, azért mozognak, hogy meg ne fagyjanak.
Végül is nem kizárt.
Na jó, Szürkeszakáll!
Te kezdted!
Az egy kis rénszarvas?
Az egy kis karibu.
- A karibu és a rénszarvas egy és ugyanaz. - Micsoda?
- És itt az apja is. - Az anyja.
- Honnan tudod? - A hímek ősszel váltanak agancsot.
A nőstényeknek még télen is megvan.
Csodálatosak.
Szomorú, hogy évente egyre kevesebb van belőlük.
Segítenünk kell rajtuk.
Ezért kell kiderítenünk, miért vándorolnak állandóan.
Akkor megérthetjük őket.
Nézd!
Az anyja noszogatja, hogy induljanak. De miért?
Ne már! Elriasztottam. Lehet, soha nem kerül elő.
Vissza kell terelni a anyjához.
Segíts kimásznom ebből!
Siess, mert eliszkol!
Jóhogy! Kettővel több lába van!
Várj, kicsi!
Túl gyors!
De nem az anyjának. Hozta a felmentő sereget is.
Egy karibucsordát.
Bárcsak ne vándorolnának!
- Most mi lesz, Jane? - Vigyázz, hogy el ne tapossanak!
Elképesztő.
Tényleg elég mozgékonyak.
Hogy csábítjuk vissza őket, hogy kiderítsük, miért?
Rejtőzködve!
Nem akarok már játszani.
Komolyan mondom, Jane! Hol vagy?
Nagyapa!
James nagypapa?
De jó, hogy itt vagy!
Lám, lám! Szia, David!
Szia, Jane!
Kell egy kis idő, mire kimászok ebből.
Nem dolgozol ma?
Nem, a közkonyhán leszek önkéntes délután.
De...
Ez elég finomnak tűnik.
- Nekem hoztad? - Mindenkinek.
Még neked is, Jane, ha volna kedved.
Köszönöm, de most nem állhatunk le.
Éppen egy Rangifer tarandust követünk.
Ez a karibu tudományos neve. Fontos küldetésen vagyunk.
- Mondjuk, én éhes vagyok. - Te állandóan éhes vagy.
Mesélhetnétek erről a karibuküldetésről.
Jó, egy kis szünet belefér.
Valahogy sejtettem.
Az nem Szürkeszakáll?
De. Mindhárman az erdőben lapultunk.
Illetve majdnem mindenki.
Volt, aki hógolyózott.
Szégyelld magad, Szürkeszakáll!
Menjünk be!
Aztán egy karibucsordával rohantunk.
Vagyis menekültünk a csorda elől.
Tudtad, hogy olyan gyorsak, mint egy autó?
Igen, tudtam. De csak rövid távon.
Képzeljétek csak el: karibuk mögöttünk,
fagyott patak előttünk.
Tudtam, mi a teendő.
Mit csináltál?
Semmit. A csorda átugrált a fejünk felett.
Mintha repültek volna.
De még mindig nem tudjuk, miért vándorolnak.
Nem sok időt töltenek el ugyanott.
Kész rejtély.
Lehet, hogy ennivalót keresnek.
Lehet, de még egy csomó volt ott,
amikor a kis karibut noszogatta az anyja.
Folytassuk a küldetést, David!
Hát, ha kaját keresnek, itt van még bőven.
Na jó. Szedjük le az asztalt, gyerekek!
- Köszönjük az ebédet, apa! - Nagyon szívesen.
Amint kiérünk, kell egy terv.
Ezt mind kidobjátok?
És azt is?
Mert tele vagyok.
És kell a hely a desszertnek.
Van desszert is, ugye?
Ezért megy pocsékba évente több milliárd tonna étel.
Hogy érted?
Úgy, hogy ha túl sokat szedsz a tányérodra,
ami megmarad, el kellene tenned későbbre.
Pontosan.
De bőven van kajánk.
Kevin, nem mesélted el a történetet?
Hát...
Ugye nem felejtetted el?
Történet? Milyen történet, kicsim?
Mint egy esti mese?
Apa, nem beszélnénk ezt meg később?
De, persze. Azaz soha többé nem vesszük elő a témát.
Hát, mi most visszamegyünk karibut megfigyelni.
És mi lesz a desszerttel?
A karibura koncentrálj, David!
Köszönöm az ebédet, James nagypapa!
Nagyon finom volt. Még a sali is.
Nagyon szívesen.
Bukj le! Ha meglátnak, megint elrohannak.
Semmi.
Keressük őket tovább!
Itt sincs karibu.
Milyen történetekre célozhatott nagypapa?
Nem tudom. Kérdezd meg tőle!
Mert a papám furán viselkedett.
A karibu!
Ne már, megint?
Kövessük őket! Gyerünk!
Játszhatok a szobámban?
Kér valaki kávét?
Vizet?
Megyek, és játszom egy kicsit Millie-vel.
Bocsáss meg!
Meglógnak!
Hova mész, nagypapa?
Gondoltam, hamarabb odamegyek a közkonyhára.
Meglettek a karibuk?
Nyomukat vesztettük.
Bújócskázunk velük, de meglátnak, és elinalnak.
Új terv kell.
Van valami ötleted, nagypapa?
Hát, akad.
Tudtátok, hogy a karibuknak különleges kapcsolata van az őseinkkel,
a családunkkal?
Akkor is a családom, ha örökbe fogadtak?
A család, az család, bármilyen formát is ölt.
Kapcsolódsz a vér szerinti családodhoz és őseidhez,
és a mi családunkhoz és felmenőinkhez is.
Értem.
Mi a déné törzsbe tartozunk.
Mit jelent a név?
A déné törzs ugyanonnan származik, ahol a karibuk is őshonosak.
Még egy kérdés.
Mit jelent az „őshonos”?
Azokat, akik egy bizonyos területen elsőként telepednek le,
mindenki más előtt, és sajátos életvitellel bírnak.
Gyertek!
Apád még gyerek volt, amikor elmeséltem neki ezt a történetet.
Nagyon-nagyon régen kezdődött, amikor a világ még új volt.
Akkoriban az embereknek nem volt semmijük.
Se áram, se vezetékes víz, se lakóház.
Az erdő állataihoz hasonlóan
a természetre bízták magukat,
hogy életben maradhassanak.
De a túlélésért nagyon keményen meg kellett dolgozni.
A déné törzs tagjai garantálni akarták népünk jövőjét.
Nagy törzsi tanácsot tartottak,
melyre meginvitálták az erdő állatait is.
Törzsünk bölcsei ezt kérdezték:
„Mit tegyünk azért, hogy népünk
hosszú éveken át békében élhessen mellettetek?”
A karibuk ezt válaszolták:
„Az emberek és az állatok akkor élhetnek egészségben,
ha együtt gondoskodunk a természetről.
Használjátok a bundánkat, hogy melegen tartson benneteket,
és az agancsainkat, hogy eszközöket készíthessetek,
de legyetek mértéktartók, és csak annyit vegyetek el, amennyi kell,
ne többet!
Semmi ne menjen kárba!
És ahogy mi megosztjuk a földet veletek,
úgy osszátok meg ti is a szomszédjaitokkal!
Amiből feleslegetek van, adjátok a nélkülözőknek!
Osszátok meg tanításainkat a közös életről
a gyerekeitekkel,
hogy ők is megoszthassák az övéikkel!”
Mindenki közös felelőssége,
hogy tudását átadja a következő generációnak.
Teltek az évek, és a karibuk földjén már nemcsak a déné törzs,
hanem sokan mások is éltek.
Amikor az erdő életét megzavarják, az kihat az ott élő állatokra is.
A déné törzs a mai napig nagyon sokat tesz a karibuk védelméért.
Viszonozzuk azt, amit a karibuk tettek értünk.
Ezt eddig miért nem mesélted el nekem, papa?
Mert megfeledkeztem róla.
Amikor annyi idős voltam, mint te, nagypapád sokat mesélt.
A karibukról szólót is akkor hallottam.
Emlékszel még másokra?
Azt hiszem, de lehet, kell nagyapa segítsége is.
Ezer örömmel.
Én is hallhatom őket?
Hogyne.
Szerinted a karibuknak azért kell vándorolniuk,
mert az erdőiket ugyanúgy kivágják, mint a történetedben?
A karibuk fennmaradását az élőhelyük elvesztése is veszélyezteti,
de ezt nem tudjuk bizonyítani, hiszen állandóan vándorolnak.
És ha olyan helyet keresünk nekik, ahol biztonságban vannak?
Fákkal, táplálékkal, mindennel egy kényelmes otthonhoz?
Úgy látom, már kész is a terv.
Lássatok neki!
Első feladat: megtalálni a karibukat.
Pontosan.
- Szia, James nagypapa! - Köszönöm az ebédet!
Ott vannak!
Már csak egy védett területre van szükség.
Én tudok egyet.
De valahogy oda is kell terelni őket.
Itt jön a képbe a sok megmaradt kaja.
David, megvan a csali! Látod a karibukat?
Aha.
De elmennek, Jane!
Siess! Megint elinalnak!
David?
Itt vagyok!
Beragadtam. Nem tudom követni őket.
Utol tudod érni őket, hogy a maradékkal visszaédesgesd őket?
Vezesd őket ide, Szürkeszakáll! A többit bízd rám!
Beszorultam! A karibuk elinalnak!
Ez az! Igen! Szürkeszakáll, sikerült!
Erre jönnek!
Egyenesen felém tartanak!
Ezt hívják kari-bibinek.
Vágod? Karibu, karibibi?
Jól vagy, Szürkeszakáll?
Feléd tartanak, Jane!
Itt vannak! A karibuk biztonságba eszik magukat.
Inkább csak falatoznak.
Minden darabból csak kicsit harapnak le.
Vajon miért nem eszik meg az egészet?
Nem tudom, de lefogadom, hogy egy ideig itt maradnak.
Tök cukik.
Várj! Nehogy...
elmenj!
Pszt, Jane! Itt vagyunk.
- Hol vannak? - Elmentek.
És még mindig nem tudjuk, miért vándorolnak.
Hát akkor derítsük ki!
De tök kedves tőlük, hogy hagytak a maradékból.
Mint nagypapád meséjében. Osztoznak.
Megnézhetem?
„Hogyan befolyásolja a mai döntésünk a jövő generációit?”
- Jane Goodall? - Aha.
A karibu is ezt magyarázta a dénéknek.
Csak annyit vegyenek el, amennyire szükségük van. Nem többet.
Így mindenki túlél.
Oké.
Nézd!
- A karibucsorda többi része! - Bújjunk el!
Azt eszik, amit a többi meghagyott.
Vándorolnak, mert csak annyit esznek, amennyit muszáj.
És hagynak a többieknek is.
Követendő példa az emberek előtt.
Tök igazad van.
Van egy ötletem.
Extra kaja a közkonyhára, nagypapa.
Ezzel jóllakhatnak azok, akiknek valóban szükségük van rá.
Mahsi cho,
- ami annyit tesz: „Köszönöm!” - Szívesen, nagypapa.
Még kekszet is adtunk. Elfelejtettem, miért.
Tisztelet, osztozás és...
Felelősség.
Este elmesélem a történetet.
És utána még nagyon sokat fogok elmesélni nektek.
És neked is.
És nekem? Remélem, van még pár állatos.
Akad.
A farkasokról szólót érdemes kivárni.
Ha sokakhoz eljut a dénék története, az segít a karibukon?
Hát, a mesélés frissen tartja a tudást.
És ha minél többen hallanak a karibukról,
talán odafigyelnek arra, hogy csak annyit vegyenek el, amennyire szükségük van.
Értem, nagypapa.
Én is.
Ez máris segít.
- Mehetünk, apa? Elviszlek. - Köszönöm!
Rengeteget tanulhatunk az állatoktól.
És amit megtanulunk, tovább kell adni,
hogy ne kövessük el ugyanazt a hibát újra és újra.
Szürkeszakáll!
Segítsünk a karibukon!
- David! David, hol vagy? - Mindjárt jövök!
Mit eszel?
Maradékot. Másodjára még finomabb.
Hagyj nekem is! Beszélgetünk a karibumentő Starr Gauthier-vel, és átmegyek.
- Vonalban is van. - Hm?
Szia, Starr!
Szia, Jane! Szia, David!
Csak nem ebéd közben hívtalak?
Ja, hogy az?
Hím karibuagancs.
A nőstény karibu miért nem akkor vált agancsot, mint a hím?
A nőstény azért nem vált a tél végéig, mert ha vemhes,
erősnek kell mutatnia magát, hogy megvédhesse a táplálékforrását.
Menő! És bocsi a kajáért, csak megéheztem a karibucsorda hajkurászásában.
Rém mozgékonyak.
Ki akartuk deríteni, hogy miért vándorolnak.
És mit tudtatok meg?
A karibu csak azt veszi el, amire szüksége van,
a többit meghagyja a többi karibunak.
Ez így van.
Néhány karibucsorda a hőmérséklet ingadozásának megfelelően,
mások a táplálékforrás kimerülése miatt vándorolnak.
Te hol vizsgálod a karibukat?
A Klinse-Za Vemheskaribu-karámban.
Az meg mi?
Egy jó nagy lekerített terület.
Ide tereljük be a vadon élő, vemhes karibukat.
Itt biztonságban, nyugodtan adhatnak életet borjaiknak.
Az ellés után visszaengedjük őket a vadonba.
- Miért van erre szükség? - A hegyek között, a vadonban,
annyira kicsik, hogy a ragadozók könnyedén elkapják őket.
- A karámban biztonságban vannak. - Szoktad őket etetni is?
- Igen. - Hű, de mákos vagy!
Miért épp a karibukon segítesz?
Sok-sok éve a közösségünk bölcsei szóltak,
hogy ne vadásszunk a karibukra, mert már alig van belőlük.
Onnantól a jávorszarvasok húsát ettük, amit segítettem anyámnak feldolgozni.
Pontosan tudtam, milyen kemény munka ez.
Ebbe bele sem gondoltam.
Nem sokan szoktak, hiszen a húst a hentestől vesszük.
De amikor átlátod, hogy mennyi munka kell ahhoz,
hogy a hús az asztalra kerüljön, jobban megbecsülöd az állatot.
És nem pazarolsz. Annyit veszel, amennyit megeszel.
Így van, David.
Miért csökken a karibuk száma?
Látod ezt? A karibukra leselkedő legnagyobb veszélyforrás az erdőirtás.
Felborítottuk a természet egyensúlyát.
De segíthetünk a helyreállításban.
Ne feledjétek: az ember, a karibuhoz hasonlóan, egy faj!
Mi az emberi fajba tartozunk, így együtt kell működnünk.
Hogy segíthetünk?
Kezdetnek adjátok tovább a ma tanultakat!
És ne termeljetek sok szemetet!
Kérjétek meg a szüleiteket,
hogy vigyenek el benneteket a helyi szeméttelepre!
A környezetünket nagymértékben befolyásolja a hulladék.
Hatással van a karibukra és minden élőlényre, így ránk is.
Látva ezt a szeméthegyet, nem akarom növelni.
Soha nem láttam még ilyet. Biztos büdi.
Igazad lehet. Én sem láttam még.
Köszönjük, hogy időt szakítottál ránk, Starr!
Én is köszönöm! Örültem, hogy beszélgethettünk.
- Szia, Starr! - Sziasztok!
Siess, Jane, nem sok marad a kajából!
Mindjárt elfogy!
AZ EPIZÓDOT GEORGE BLONDIN (1923- 2008), A DÉNÉ TÖRZS TAGJA INSPIRÁLTA
A feliratot fordította: Varga Attila